KOMMISSIONENS DIREKTIV 96/66/EF af 14. oktober 1996 om ændring af Rådets direktiv 70/524/EØF om tilsætningsstoffer til foderstoffer (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved direktiv 96/51/EF (2), særlig artikel 7, og

ud fra følgende betragtninger:

Ifølge direktiv 70/524/EØF skal indholdet af bilagene til stadighed tilpasses den videnskabelige og tekniske udvikling; bilagene blev kodificeret ved Kommissionens direktiv 91/248/EØF (3);

der er endvidere i nogle medlemsstater gjort vellykkede forsøg med nye anvendelsesformer for tilsætningsstoffer, der tilhører gruppen »Coccidiostatica og andre lægemidler«; disse nye anvendelsesformer bør foreløbigt tillades på nationalt plan, indtil de kan tillades på EF-plan;

Tjernobyl-ulykken forårsagede nedfald af radioaktivt cæsium, som har forurenet grovfoderarealer i visse regioner i Nordeuropa; for at beskytte menneskers og dyrs sundhed og træffe forebyggende forholdsregler over for en forurening med radioaktive cæsiumnukleider bør der oprettes en ny gruppe tilsætningsstoffer, nemlig »Radionucleid bindere«; der er i nogle medlemsstater gjort vellykkede forsøg med et nyt tilsætningsstof, der tilhører denne gruppe; dette nye tilsætningsstof bør foreløbigt tillades på nationalt plan, indtil det kan tillades på EF-plan;

undersøgelsen af de forskellige tilsætningsstoffer, der er optaget i bilag II og dermed kan tillades på nationalt plan, er ikke tilendebragt; derfor bør fristen for tilladelse af disse stoffer forlænges med et bestemt tidsrum;

de i dette direktiv fastsatte foranstaltninger er i overensstemmelse med udtalelse fra Den Stående Foderstofkomité -

UDSTEDT FØLGENDE DIREKTIV:

Artikel 1

Bilagene til direktiv 70/524/EØF ændres som angivet i bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. marts 1997. De underretter straks Kommissionen herom.

Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 14. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 270 af 14. 12. 1970, s. 1.

(2) EFT nr. L 235 af 17. 9. 1996, s. 39.

(3) EFT nr. L 124 af 18. 5. 1991, s. 1.

BILAG

1. I bilag I:

1.1. »Vedrører kun den engelsksprogede udgave«.

2. I bilag II:

2.1. I del A »Antibiotika«:

2.1.1. For nr. 30 »Virginiamycin« ændres »30. 11. 1996« til »30. 11. 1997« i kolonnen »Tilladelsens varighed« for dyrekategorien »Søer«.

2.1.2. For nr. 31 »Bacitracinzink« ændres »30. 11. 1996« til »30. 11. 1997« i kolonnen »Tilladelsens varighed« for dyrekategorierne »Slagtekyllinger« og »Svin«.

2.1.3. For nr. 32 »Ardacin« ændres »30. 11. 1996« til »30. 11. 1997« i kolonnen »Tilladelsens varighed« for dyrekategorien »Slagtekyllinger«.

2.2. I del D »Coccidiostatika og andre lægemidler«:

2.2.1. For nr. 25 »Halofuginon« ændres »30. 11. 1996« »12. 7. 1997« i kolonnen »Tilladelsens varighed« for dyrekategorien »Hønniker til æglægning«.

2.2.2. a) For nr. 26 »Salinomycinnatrium« ændres »30. 11. 1996« til »30. 11. 1997« i kolonnen »Tilladelsens varighed« for dyrekategorien »Slagtekaniner«.

b) Nr. 26 »Salinomycinnatrium« suppleres som følger:

>TABELPOSITION>

c) »Vedrører kun den engelsksprogede udgave«.

2.2.3. For nr. 27 »Diclazuril« ændres »30. 11. 1996« til »30. 11. 1997« i kolonnen »Tilladelsens varighed« for dyrekategorien »Kalkuner«.

2.2.4. Følgende nr. tilføjes:

>TABELPOSITION>

3. I del F »Farvestoffer herunder pigmenter« ændres for nr. 11 »Phaffia rhodozymna, astaxanthinrig«, »30. 11. 1996« til »30. 11. 1997« i kolonnen »Tilladelsens varighed« for dyrekategorien »Laks, ørreder«.

4. I del L »Bindemidler, antiklumpningsmidler og koaguleringsmidler«:

4.1. For nr. 1 »Natriumaluminiumsilikat, syntetisk« ændres »30. 11. 1996« til »12. 7. 1997« i kolonnen »Tilladelsens varighed« for dyrekategorien »Malkekøer, fedekvæg, kalve, lam, gedekid«.

4.2. For nr. 2 »Natrolit-phonolit« ændres »30. 11. 1996« til »30. 11. 1997« i kolonnen »Tilladelsens varighed«.

5. I del N »Enzymer« ændres for nr. 1 »3-fytase (EC 3.1.3.8)« »30. 11. 1996« til »30. 11. 1997« i kolonnen »Tilladelsens varighed« for dyrekategorierne »Svin (alle kategorier)« og »Fjerkræ (alle kategorier)«.

6. I del O »Mikroorganismer«:

6.1. For nr. 1 »Bacillus cereus var. toyoi (CNCM I-1012/NCIB 40112)« ændres »30. 11. 1996« til »30. 11. 1997« i kolonnen »Tilladelsens varighed« for dyrekategorierne »Smågrise«, »Slagtesvin« og »Søer«.

6.2. For nr. 2 »Bacillus licheniformis (DSM 5749)/Bacillus subtilis (DSM 5750) (i forholdet 1:1)« ændres »30. 11. 1996« til »30. 11. 1997« i kolonnen »Tilladelsens varighed« for dyrekategorien »Smågrise«.

6.3. For nr. 3 »Saccharomyces cerevisiae (NCYC Sc 47)«, ændres »30. 11. 1996« til »30. 11. 1997« i kolonnen »Tilladelsens varighed« for dyrekategorien »Fedekvæg«.

6.4. For nr. 4 »Bacillus cereus (ATCC 14893/CIP 5832)«, ændres »30. 11. 1996« til »30. 11. 1997« i kolonnen »Tilladelsens varighed« for dyrekategorierne »Slagtekaniner« og »Avlskaniner«.

7. Følgende gruppe og numre tilføjes:

>TABELPOSITION>